Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību 28. punktu (Spānijas pieteikums EGF/2011/020 ES/Comunidad Valenciana footwear) /* COM/2012/0204 final */





PASKAIDROJUMA RAKSTS Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību[1] 28. punktā paredzēta Eiropas Globalizācijas pielāgošanās fonda (EGF) izmantošana ar elastības mehānisma starpniecību ar nosacījumu, ka maksimālā summa finanšu shēmas attiecīgās pozīcijās nedrīkst pārsniegt EUR 500 miljonus gadā. Attiecībā uz EGF ieguldījumiem piemērojamie noteikumi ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi[2]. Pēc darbinieku atlaišanas no darba 146 uzņēmumos, kas darbojas NACE 2. redakcijas 15. nodaļas nozarē (“Ādas un ādas izstrādājumu ražošana”)[3] NUTS II reģionā Valensijas apgabalā (ES52) Spānijā, 2011. gada 28. decembrī Spānija iesniedza pieteikumu EGF/2011/020 ES/Comunidad Valenciana Footwear, lai saņemtu EGF finansiālu ieguldījumu. Pēc šā pieteikuma rūpīgas pārbaudes Komisija saskaņā ar Regulas (EK) Nr. 1927/2006 10. pantu ir secinājusi, ka regulā noteiktie finansiālā ieguldījuma saņemšanas nosacījumi ir izpildīti. PIETEIKUMA KOPSAVILKUMS UN ANALĪZE Pamatdati: || EGF reģistrācijas nr. || EGF/2011/020 Dalībvalsts || Spānija 2. pants || b) Iesaistītie uzņēmumi || 146 NUTS II reģions || Valensijas apgabals (ES52) NACE 2. redakcijas nodaļa || 15. (“Ādas un ādas izstrādājumu ražošana”) Pārskata periods || 25.1.2011. – 25.10.2011. Datums, kad sāk sniegt individualizētos pakalpojumus || 26.3.2012. Pieteikuma iesniegšanas datums || 28.12.2011. Atlaisto darbinieku skaits pārskata periodā || 876 Atlaisto darbinieku skaits, kuri varētu piedalīties pasākumos || 350 Izdevumi par individualizētajiem pakalpojumiem (EUR) || 2 392 100 Izdevumi par EGF īstenošanu[4] (EUR) || 118 000 Izdevumi par EGF īstenošanu (%) || 4,7 Kopējais budžets (EUR) || 2 510 100 EGF ieguldījums (65 %) (EUR) || 1 631 565 1. Pieteikums tika iesniegts Komisijai 2011. gada 28. decembrī, un papildu informācija tika iesniegta līdz 2012. gada 23. februārim. 2. Pieteikums atbilst Regulas (EK) Nr. 1927/2006 2. panta b) apakšpunktā noteiktajiem nosacījumiem par EGF līdzekļu izmantošanu, un tas tika iesniegts regulas 5. pantā minētajā 10 nedēļu termiņā. Saistība starp atlaišanas gadījumiem un nozīmīgām strukturālām pārmaiņām pasaules tirdzniecības modeļos globalizācijas vai pasaules finanšu un ekonomikas krīzes ietekmē 3. Lai noteiktu saikni starp atlaišanas gadījumiem un globalizācijas izraisītajām lielajām strukturālajām izmaiņām pasaules tirdzniecības modeļos, pieteikumā aprakstīti atlaišanas gadījumi Valensijas apgabalā, ņemot vērā radikālās izmaiņas apavu ražošanas nozarē. Trešo valstu (jo īpaši Ķīna un Indija) dominējošā loma pasaules apavu tirgū pieaug, un tādu valstu kā Vjetnamas un Indonēzijas ražošanas daļa pasaules mērogā turpina palielināties. 4. Spānija apgalvo, ka saskaņā ar pieejamajiem datiem[5] apavu imports no ārpus ES esošām valstīm Eiropas Savienībā pieaudzis par teju 6 % laikposmā no 2006. gada līdz 2009. gadam, taču eksports tajā pašā laikposmā samazinājies par 16,4 %. Eksporta apjomu samazināšanās tiešā ietekmē samazinājies arī apavu ražotāju skaits ES–27 valstīs: 2008. gadā ES bija vairs tikai 24 000 ražotāju, taču 2005. gadā to skaits bija 27 125. Minētais uzņēmumu skaita samazinājums (11,58 %) tieši ietekmēja nodarbinātību: laikposmā no 2005. gada līdz 2008. gadam nozare zaudēja 78 800 tiešu darba vietu, kas ir 20 % no visām darba vietām ražošanas nozarē. 5. Arī apavu imports Spānijā piedzīvoja pieaugumu, palielinoties par aptuveni 20 % laikposmā no 2006. gada līdz 2010. gadam. Taču līdzsvara trūkuma starp importu un eksportu izraisītā ietekme uz Spānijas apavu ražošanas nozari bija lielāka nekā ES kopumā – ražotāju skaits laikposmā no 2006. gada līdz 2010. gadam samazinājās par 35,96 % (jeb 24,27 %, ja tiek apskatīts tikai laikposms no 2006. gada līdz 2009. gadam), uzņēmumu skaitam samazinoties no 2283 uz 1462. Tādējādi nodarbinātība minētajā laikposmā saruka par 31,80 % un tika zaudētas 10 663 tiešas darba vietas. 6. Atlaišanas gadījumi Spānijā atbilst vispārējai tendencei apavu ražošanas nozarē ES – lielākās daļas ražošanas apakšprocesu delokalizācija uz zemāku izmaksu valstīm ārpus ES, veicot ES teritorijā vienīgi augstvērtīgos uzdevumus, piemēram, produkta dizains un produkta mārketings. Atlaišanas gadījumu skaita noteikšana un atbilstība 2. panta b) apakšpunkta kritērijiem 7. Spānija šo pieteikumu iesniedza saskaņā ar Regulas (EK) Nr. 1927/2006 2. panta b) punktā noteiktajiem intervences kritērijiem, kuros paredzēts, ka deviņu mēnešu laikā jābūt vismaz 500 atlaišanas gadījumiem uzņēmumos, kas darbojas dalībvalsts vienā reģionā vai divos kaimiņu reģionos NUTS II līmenī vienā un tajā pašā NACE 2. redakcijas nodaļā. 8. Pieteikumā deviņu mēnešu pārskata periodā no 2011. gada 25. janvāra līdz 2011. gada 25. oktobrim minēti 876 atlaišanas gadījumi 146 uzņēmumos, kas darbojas NACE 2. redakcijas 15. nodaļā (“Ādas un ādas izstrādājumu ražošana”) un kas atrodas NUTS II reģionā Valensijas apgabalā (ES52). No šiem atlaišanas gadījumiem 862 gadījumi tika aprēķināti saskaņā ar Regulas (EK) Nr. 1927/2006 2. panta otrās daļas otro ievilkumu. Vēl 14 atlaišanas gadījumi tika aprēķināti saskaņā ar minētās daļas trešo ievilkumu. Komisija ir saņēmusi vajadzīgo apstiprinājumu, kas paredzēts 2. panta otrās daļas trešajā ievilkumā, ka šis ir faktiski atlaisto darba ņēmēju skaits. Paskaidrojums par minēto atlaišanas gadījumu neparedzamību 9. Spānijas iestādes apgalvo, ka apavu ražošanas nozare jau bija veikusi pārstrukturēšanos, lai pielāgotos tirgus liberalizācijai, pieņemot lēmumu ražot preces ar augstu pievienoto vērtību un koncentrējoties uz eksportu. Gados pirms finanšu un ekonomikas krīzes tas ļāva nozarei gūt vērā ņemamu apgrozījumu. Tomēr krīze un tai sekojošie bargāki kredītnosacījumi radīja mazajiem un vidējiem uzņēmumiem nopietnas grūtības, jo tiem trūka pietiekamas finanšu elastības, lai pielāgotos jaunajai situācijai, kad notika eksporta apjomu kritums un spējš patēriņa samazinājums vietējā tirgū. Tā rezultātā uzņēmumi tika slēgti – 2010. gadā darbību pārtrauca un uzņēmumu slēdza 188 uzņēmumi, kas ir 16,64 % no kopējā apavu ražotāju skaita Valensijas apgabalā, kam sekoja darba vietu zudums. To uzņēmumu, kuros atlaida darbiniekus, un to darbinieku, kuriem paredzēta palīdzība, noteikšana 10. Pieteikums attiecas uz 876 atlaišanas gadījumiem šādos 146 uzņēmumos. Uzņēmumi un atlaisto darbinieku skaits ABACO SHOES S.L. || 3 || ILICESOLES S.L. || 10 ADDI SHOES S.L || 1 || INDALO SHOES S.L || 4 ADOANSA S.L || 5 || INDUSTRIA AUXILIAR DEL CALZADO CRIMEA S.L || 1 ADORNOS LA TORRESTA S.L.U || 26 || IRAMEN CALZADOS S.L.U || 26 ADRIANO SHOES S.L.U || 13 || IRONMATRIC S.L || 1 AGNELLI INTERNACIONAL S.L || 1 || JANDRO MODA S.L. || 6 ALANDA SHOES S.L || 4 || JESO CONFORT S.L || 1 ALFIE SHOES S.L || 2 || J'HAYBER S.L. || 3 ALUYTEC DEL SURESTE S.L Y ALUVEGA || 1 || JOROS SHOES S.L || 2 ANALPE SHOES S.L. || 1 || JOSE CANO PALAZON || 1 ANTONIO ANDREU MACIÁ || 1 || JOSE FERRER CALZADOS S.L. || 7 APARADOS DANISA S.L || 9 || JOSE LOPEZ MARTINEZ || 2 APARADOS CRIS S.L || 11 || JOVIRES SHOES S.L || 64 APRILE INTERNACIONAL 2002 S.L || 1 || KILMAS S.L || 1 ARTESANIAS Y COMPLEMENTOS DEL CALZADO S.L || 4 || KINSPARTEL S.L || 12 ARTESANOS DE SAX S.L. || 1 || KMB ROC S.L || 1 ASEPYME ELDA ASOCIADOS S.L. || 1 || KNOW SHOES DESIGN S.L || 1 ATHELETIC SPORT GROUP S.L.U || 1 || LINEA OCCIDENTAL S.L. || 1 AUXILIAR DE CALZADO RICOCHI S.L. || 8 || LORTEL SHOES S.L. || 1 AUXILIAR DEL CALZADO CRIMEA S.L || 2 || MANKEITO S.L || 23 AUXILIARES DEL CALZADO ANTON S.L. || 1 || MANUEL GIMENEZ BARRAGAN || 1 BABY PARDO S.L.U || 4 || MANUFACTURAS CARCOLA, S.L || 6 BESTINN SHOES S.L || 1 || MANUFACTURAS NEWMAN S.L.U || 2 BOLITRES S.L.U || 1 || MAPELL ELX 2010 S.L || 3 BONAFORMA S.L || 1 || MARIA TERESA NAVARRO YAÑEZ || 2 CALZADOS BELMAR S.L || 1 || MARROQUINERIA LEYVA S.L. || 1 CALZADOS DAURO S.L. || 1 || MARTINETTI THE BAGS CLUB S.L || 4 CALZADOS DEL PAS BLAN S.L || 1 || MECANIZADOS Y SUMINISTROS GUTIERREZ S.L || 1 CALZADOS IGNACIO BERNABEU S.L.U || 26 || MOLDES JOFAN S.L || 5 CALZADOS JOSE VICENTE E HIJOS S.L || 31 || MTNG EUROPE EXPERIENCE,S.L. || 1 CALZADOS JOSEMI 2010 S.L || 1 || MUSTANG PRODUCTION S.L || 1 CALZADOS LAMAR S.L || 32 || MUZZYPIEL S.L || 9 CALZADOS LUCATONI .S.L || 1 || NARCO SHOES S.L || 2 CALZADOS MAGIAN S.L || 1 || NATISAND SHOES S.L || 16 CALZADOS MARIA GARCIA S.L || 15 || NEW GRABORD S.L || 1 CALZADOS MAYFRAN S.A || 56 || NODO SHOES,S.LU || 2 CALZADOS MONTIEL S.L || 1 || PADALIS SHOES S.L || 29 CALZADOS SALEM SL || 1 || PANAMA JACK S.A || 1 CALZADOS VALORI S.L || 1 || PAPI MODA S.L || 14 CALZANETTO S.L || 1 || PASCO PRODUCCIONES S.L.U || 3 CARMELA LUXE S.L || 42 || PATRICIA ROSALES S.L || 3 CAT WOOMAN S.L || 1 || PEDRO MIRALLES S.L || 1 CHILSYE SHOES S.L || 6 || PLANTIFLER S.L || 1 CONFORFLEX SUMINISTRO INDUSTRIALES S.L.U || 2 || PLANTILLAS CABEZO S.L.U || 1 CONFORSUELAS S.L. || 15 || PLANTILLAS PATRICIA S.L || 9 COOLSHOE S.L || 1 || PREFABRICADOS VIENA S.L || 8 COPRA PIEL S.L || 2 || RAIZA SHOES S.L. || 1 CORTADOS Y APARADOS COCO S.L || 1 || RHINOS SHOES S.L || 2 CREACIONES CARPENA S.L. || 1 || SANDEVAL SL || 10 CREACIONES DALISA S.L.U || 2 || SANTIAGO A. RAMIREZ GUTIERREZ || 5 CREACIONES KING-BELT S.L || 4 || SIROKO SHOES S.L || 25 CREVISA S.L || 1 || SOFAMVAL S.L || 4 CRIMEA S.L || 1 || STRADIVARIUS ESPAÑA S.A || 1 CURTIDOS PIELES NATURALES S.L || 14 || SUACAL CALZADOS E INVERSIONES GILBERT || 1 CUTI SHOES S.L. || 17 || SUELAS DESANZ S.L || 7 DAF CALZADOS S.L || 4 || SUELAS DOMVER S.L || 11 DAMAPIEL S.L || 7 || SUELAS PAMAR S.L || 4 DESIVAL S.L || 1 || TACMOR S.L.U || 4 EBOLOTAC S.L.U || 1 || TACONES INYECTADOS PARA EL CALZADO S.L || 5 EMBOGA S.A. || 1 || TALLER CORTADO (JOSE ANDRES ALONSO) || 1 EUROELX S.L || 9 || TENERIA INDUSTRIAL VALENCIANA SA || 2 EUROPLASTICA ESPAÑA S.A || 1 || TRIO SHOES 2000 S.L || 1 FAMACAL S.L || 1 || UNIMOLDES S.L || 1 FENADELFRI S.L.U || 1 || UNIVERSAL PREFABRICADOS PARA EL CALZADO S.L || 1 FINISAJE GALEÓN S.L || 1 || VAL DISME S.L || 1 FO-PLANT 2001 S.L || 1 || VILLACALZA 2008 S.L || 2 FORMATOS COLOR Y DISEÑO S.L || 1 || VIVER Y BERNA S.L || 1 FORRADOS ODALYS S.L || 15 || VULCANIZADOS ELEVAN S.L || 1 FRANCISCO JAVIER ROS MOYA || 1 || VULCANIZADOS LA ESTRELLA S.L. || 1 FREE FASHION S.L || 1 || ZAPASTOCK S.L. || 2 FULGEN SHOES S.L || 31 || ZAPATOS DACON S.L || 1 HIJOS DE RAMON IBAÑEZ S.A || 1 || ZUHAL SHOES S.L.U || 8 HORMAR XXI S.L. || 2 || 5 FACTORIA 2009 S.L.U || 14 Kopējais uzņēmumu skaits: 146 || Kopējais atlaisto darbinieku skaits: 876 || 11. Šie pasākumi tiks piedāvāti visiem atlaistajiem darbiniekiem. Tomēr, balstoties uz iepriekšējo pieredzi EGF ieguldījumu pārvaldīšanā, Spānijas iestādes lēš, ka EGF pasākumos izvēlēsies piedalīties apmēram 350 darbinieki. 12. 876 darbinieku iedalījums. Kategorija || Skaits || Procenti Vīrieši || 465 || 53,03 Sievietes || 411 || 46,97 ES pilsoņi || 872 || 99,54 Personas, kas nav ES pilsoņi || 4 || 0,46 Vecumā no 15 līdz 24 gadiem || 27 || 3,08 Vecumā no 25 līdz 39 gadiem || 427 || 48,74 Vecumā no 40 līdz 54 gadiem || 336 || 38,36 Vecumā no 55 līdz 59 gadiem || 65 || 7,42 Vecāki par 60 gadiem || 21 || 2,40 13. Iedalījums pa profesionālajām kategorijām. Kategorija || Skaits || Procenti Tehniskie darbinieki || 8 || 0,91 Ierēdņi || 45 || 5,14 Kvalificēti strādnieki un amatnieki || 455 || 51,95 Vienkāršās profesijas || 368 || 42,00 14. Iedalījums pa izglītības līmeņiem. Izglītības līmenis || Skaits || Procenti Pamatizglītība (pabeigta obligātā izglītība) || 362 || 41,32 Vidusskolas izglītība || 59 || 6,74 Terciārā izglītība || 27 || 3,08 Cits (neformālā izglītība) || 4 || 0,46 Bez izglītības vai priekšlaicīgi pametuši skolu || 424 || 48,40 15. Saskaņā ar Regulas (EK) Nr. 1927/2006 7. pantu Spānija ir apliecinājusi, ka tiek piemērota dzimumu līdztiesības un nediskriminēšanas politika un ka to turpinās piemērot dažādajos īstenošanas posmos, jo īpaši saistībā ar piekļuvi EGF. Attiecīgās teritorijas, tās iestāžu un citu ieinteresēto personu raksturojums 16. Teritorija, uz kuru attiecas atlaišanas gadījumi, atrodas NUTS II reģionā Valensijas apgabalā un ietver trīs “comarcas” (aptuvenā atbilsme ir “grāfiste”) NUTS III Alikantes provincē: Alto, Medio y Bajo Vinalopó. 17. Valensijas apgabalā atrodas 11,5 % no visiem Spānijas uzņēmumiem. Ražošanas nozarē darbojas 26 % no visa reģiona nodarbinātajiem, pakalpojumu nozarē 60 %, būvniecībā 10 % un primārajā nozarē 4 %. Valensijas apgabala saimnieciskajai darbībai ir raksturīgs liels skaits mazo un vidējo uzņēmumu, kuri galvenokārt specializējas mēbeļu, apavu, tekstilizstrādājumu, keramikas un rotaļlietu ražošanā. Minētās ražotnes ir izvietotas pie dažām pašvaldībām. 18. Galvenās ieinteresētās personas ir Generalitat Valenciana (Valensijas autonomā apgabala pašvaldība) un jo īpaši Izglītības, apmācību un nodarbinātības reģionālā ministrija; SERVEF (autonomās pašpārvaldes darba publiskie biroji), arodbiedrības: FIA-UGT-PV un CCOO-PV[6]; un Valensijas apgabala apavu ražotāju asociācija (AVECAL). Atlaišanas gaidāmā ietekme uz nodarbinātību vietējā, reģionālajā vai valsts mērogā 19. Spānija ir otrā lielākā apavu ražotāja ES, kas saražo gandrīz 25 % no ES kopējā ražošanas apjoma. 64,43 % no visiem Spānijas apavu ražotājiem ir izvietoti Valensijas apgabalā, tādējādi sekas vietējā līmeņa nodarbinātībā, ko izraisīja pārmaiņas pasaules tirdzniecības modeļos, attiecībā uz apavu ražošanas nozari ir patiesi būtiskas un tām ir milzīga ietekme uz Valensijas apgabalu. Turklāt reģionu skāruši vēl četri masveida atlaišanas gadījumi[7], par kuriem Komisijai tika iesniegti EGF pieteikumi. 20. Atlaišana no darba Valensijas apgabalā visvairāk skāra trīs teritorijas – Alto, Medio un Bajo Vinalopó – trīs administratīvās teritorijas, kas ir ļoti atkarīgas no apavu ražošanas nozares. Atlaisto darbinieku skaits 2011. gadā Vinalopó ziemeļu daļā palielinājās par 83 % un Medio un Bajo Vinalopó tas divkāršojās salīdzinājumā ar 2009. gada rādītājiem. Šajā teritorijā atlaistajiem darbiniekiem nav lielu izredžu atgriezties nodarbinātībā, jo Alto, Medio un Bajo Vinalopó ietekmēja arī darbinieku atlaišana no darba, kas ietverta divos iepriekšminētajos pieteikumos uz EGF atbalstu. EGF/2010/005 ES/Comunidad Valenciana Natural Stone (528 atlaišanas gadījumi akmeņu zāģēšanas, apdares un apstrādes nozarē) un EGF/2011/006 ES/Comunidad Valenciana Textile (1138 atlaišanas gadījumi būvniecības nozarē). Saskaņota individualizēto pakalpojumu pakete, kas jāfinansē, un tās paredzamo izmaksu sadalījums, tostarp tās papildināmība ar struktūrfondu finansētām darbībām 21. Visi šie pasākumi kopā veido saskaņoto individualizēto pakalpojumu paketi un ir paredzēti, lai darba ņēmējus no jauna integrētu darba tirgū. – Iepazīstināšanas un informācijas sesijas un profesionālā orientācija. Šis ir pirmais no visiem atlaistajiem darbiniekiem piedāvātajiem pasākumiem. Tajā iekļauta 1) informācija par prasmēm un mācību vajadzībām, par pieejamo konsultēšanu un mācību programmām, kā arī pabalsti un stimuli; 2) darba ņēmēju profila noteikšana un individualizētā atbalsta izveide, īstenošana un papildu pasākumi; 3) darbsemināri par darba intervijām. Dalībnieki, izmantojot lomu spēles, apgūst, kā izvairīties no biežāk pieļautajām kļūdām darba intervijās. – Intensīva palīdzība darba meklēšanā. Tas nozīmē aktīvi meklēt darbu, ieskaitot darba iespēju pasīvu un aktīvu meklēšanu reģionā, darbseminārus par darba meklēšanu un darbaudzināšanu (t. i., individuāla pārraudzība pēc darba meklēšanas pasākumiem). – Ar apavu ražošanas nozari saistīta amata prasmju apmācība. Šā pasākuma dalībnieki iegūs iemaņas, kas nepieciešamas darbam, kurā ir vislielākā pievienotā vērtība, un tādējādi arī lielākās nodarbināmības izredzes apavu ražošanas nozarē. Tā kā pašlaik vispieprasītākās darba vietas ir saistītas ar dizainu un mārketingu, dažādi mācību kursi tiks orientēti uz apavu ražošanas tehnoloģiju, datordizainu, pēdas biomehāniku, apavu ražošanas etalonmērījumu veikšanu, u. tml. – Īpašu profesionālo prasmju apgūšana. Šā pasākuma dalībnieki tiks apmācīti tādās nozarēs kā lauksaimniecības pārtikas nozare, plastmasas ražošanas nozare vai ēdināšanas un pārtikas nozare, kurās pastāv vai īsākā vai vidējā termiņā radīsies jaunas iespējas. – Uzņēmējdarbības veicināšana. Tas ietver: 1) konsultācijas par projektiem un iniciatīvām, kuru uzdevums ir attīstīt, radīt un vadīt dzīvotspējīgus uzņēmējdarbības vai pašnodarbinātības projektus. Mācībspēki mēģinās arī rast iespējas pašnodarbinātībai gan grāfistes iekšienē, gan ārpus tās un piedāvāt tās pasākuma dalībniekiem; 2) palīdzību virzībā uz uzņēmējdarbības izveidi. Paredzēts palīdzēt atlaistajiem darbiniekiem, kuri plāno izveidot savu uzņēmējdarbību. Palīdzība ietvers individualizētas konsultācijas visa procesa gaitā, sākot no uzņēmējdarbības izveides, un atbalstu saistībā ar administratīvajām prasībām. Individualizētas konsultācijas būs pieejamas arī pirmajā pašnodarbinātības gadā; 3) organizēs apmācību, kas domāta tieši tiem darbiniekiem, kas grib dibināt savu uzņēmumu. Tas ietvers tādus punktus kā uzņēmējdarbības idejas izstrāde, plānošana, īstenojamības pētījuma veikšana, uzņēmējdarbības plāna izstrāde un finansējuma piesaistīšana. – Apmācība un horizontālās prasmes, piemēram, IT pamatprasmes, personīgās izaugsmes mācības, mācības komandu vadības prasmju iegūšanai, mācības mācībspēkiem, lai sniegtu nepieciešamās pedagoģiskās prasmes tiem atlaistajiem darbiniekiem, kuriem profilēšanas rezultātā ieteikts kļūt par mācībspēkiem. – Apmācība pieņemšanai darbā. Šī apmācība tiks izstrādāta, lai risinātu vietējo uzņēmumu norādītās prasības, kuri, savukārt, apņemsies nodarbināt vismaz vienu trešdaļu no tiem darbiniekiem, kas piedalījušies šajā pasākumā. – Darba meklēšanas pabalsts. Darbinieki, kuri seko izvēlētajam profesionālajam ceļam virzībā uz nodarbinātību, saņems EUR 400 pabalstu , ko izmaksā vienā maksājumā. – Atbalsts uzņēmuma izveidei. Darbinieki, kas atgriežas darba tirgū, uzsākot paši savu uzņēmējdarbību, saņems vienreizēju maksājumu EUR 3000 apmērā. Šis stimuls ir paredzēts uzņēmējdarbības dibināšanas izmaksu segšanai. – Transporta izmaksu kompensēšana. Darbinieki, kas piedalās pasākumos, saņems vienreizēju maksājumu līdz pat EUR 300 kā ieguldījumu ceļa izdevumu segšanā. – Pārcelšanas veicināšana. Tie darbinieki, kuri atsāks strādāt kā darba ņēmēji, saņems algas subsīdiju EUR 350 apmērā mēnesī ne ilgāk kā sešus mēnešus. 22. Izdevumi par EGF īstenošanu, kas ietverti pieteikumā saskaņā ar Regulas (EK) Nr. 1927/2006 3. pantu, attiecas uz pārvaldības un kontroles, kā arī uz informēšanas un reklāmas pasākumiem. 23. Šie Spānijas iestāžu sniegtie individualizētie pakalpojumi ir aktīvi darba tirgus pasākumi, kas ietverti Regulas (EK) Nr. 1927/2006 3. pantā minētajās attiecināmajās darbībās. Saskaņā ar Spānijas iestāžu aplēsēm šo pakalpojumu kopējās izmaksas ir EUR 2 392 100, un izdevumi par EGF īstenošanu ir EUR 118 000 (4,7 % no kopējās summas). Kopējais no EGF pieprasītais finansējums ir EUR 1 631 565 (65 % no kopējām izmaksām). Darbības || Lēstais mērķa darbinieku skaits || Lēstās izmaksas vienam darbiniekam, kam paredzēta palīdzība (EUR) || Kopējās izmaksas (EGF un valsts līdzfinansējums) (EUR) Individualizētie pakalpojumi (Regulas (EK) Nr. 1927/2006 3. panta pirmā daļa) Iepazīstināšanas un informācijas sesijas un profesionālā orientācija (Acogida y orientación profesional) || 350 || 1251[8] || 438 000 Intensīva palīdzība darba meklēšanā (Apoyo intensivo en la búsqueda de empleo) || 275 || 1142[9] || 314 250 Ar apavu ražošanas nozari saistīta amata prasmju apmācība (Formación para la recolocación en el sector del calzado) || 120 || 2500 || 300 000 Īpašu profesionālo prasmju apgūšana (Formación para la recolocación en otros sectores) || 150 || 2500 || 375 000 Uzņēmējdarbības veicināšana (Formación y asesoramiento al emprendedor) || 50 || 3825 || 191 250 Apmācība un horizontālās prasmes (Formación transversal para la mejora profesional) || 105 || 1570 || 164 850 Apmācība pieņemšanai darbā (Formación para el empleo con prácticas) || 75 || 1050 || 78 750 Darba meklēšanas pabalsts (Incentivo a la participación) || 350 || 400 || 140 000 Atbalsts uzņēmuma izveidei (Incentivo a la constitución de negocios) || 35 || 3000 || 105 000 Transporta izmaksu kompensēšana (Ayudas por desplazamiento) || 320 || 300 || 96 000 Pārcelšanas veicināšana (Incentivo a la inserción) || 90 || 2100 || 189 000 Starpsumma par individualizētajiem pakalpojumiem || || 2 392 100 Izdevumi par EGF īstenošanu (Regulas (EK) Nr. 1927/2006 3. panta trešā daļa) Sagatavošanas pasākumi || || 0 Pārvaldība || || 87 000 Informācija un reklāma || || 21 000 Kontroles pasākumi || || 10 000 Starpsumma: izdevumi par EGF īstenošanu || || 118 000 Kopējās paredzamās izmaksas || || 2 510 100 EGF finansējums (65 % no kopējām izmaksām) || || 1 631 565 24. Spānija apliecina, ka iepriekš minētie pasākumi papildina darbības, ko finansē no struktūrfondiem, un ir ieviesti pasākumi, lai novērstu dubultās finansēšanas iespējamību. Datums(-i), kad tika uzsākta vai kad plānots sākt individualizētos pakalpojumus atlaišanas skartajiem darbiniekiem 25. EGF līdzfinansējumam ierosinātos saskaņotās paketes individualizētos pakalpojumus atlaišanas skartajiem darbiniekiem Spānija sāka sniegt 2012. gada 26. martā. Tāpēc šajā datumā sākas periods, kurā var piemērot jebkuru palīdzību, kuru varētu piešķirt no EGF. Procedūras apspriedēm ar sociālajiem partneriem 26. Iesniegto pieteikumu apsprieda vairākās tikšanās reizēs ar sociālajiem partneriem, kas minēti šā dokumenta 18. punktā. Sanāksmēs, kas norisinājās 2011. gada 17. novembrī, kā arī 2012. gada 2., 14. un 21. februārī, notika apspriešanās ar sociālajiem partneriem par pasākumu integrēto paketi; uzdevumu piešķiršanu un pienākumu sadali, kā arī par darbību grafiku. 27. Spānijas iestādes apliecināja, ka ir ievērotas valsts un ES tiesību aktos noteiktās prasības par kolektīvo atlaišanu. Informācija par darbībām, kas ir obligātas saskaņā ar valsts tiesību aktiem vai atbilst koplīgumiem 28. Attiecībā uz Regulas (EK) Nr. 1927/2006 6. pantā noteiktajiem kritērijiem Spānijas iestādes savā pieteikumā: · apstiprināja, ka EGF finansiālais ieguldījums neaizvieto pasākumus, par ko atbild uzņēmumi atbilstīgi valsts tiesību aktiem vai kolektīviem līgumiem; · pierādīja, ka ar rīcību atbalsta individuālus darbiniekus un šos pasākumus neizmanto uzņēmumu vai nozaru pārstrukturēšanai; · apstiprināja, ka atbilstīgie iepriekš minētie pasākumi netiek finansēti no citiem ES finanšu instrumentiem. Pārvaldības un kontroles sistēmas 29. Spānija ir informējusi Komisiju, ka finansiālo ieguldījumu pārvaldīs un kontrolēs tās pašas iestādes un struktūras, kuras pārvalda un kontrolē ESF. Pārvaldības iestādes starpniekiestāde būs Valensijas apgabala Reģiona finanšu un pārvaldības ministrijas Eiropas projektu un fondu ģenerāldirektorāts[10]. Finansējums 30. Pamatojoties uz Spānijas pieteikumu, ierosinātais EGF finansiālais ieguldījums saskaņotajai individualizēto pakalpojumu paketei (tostarp izdevumi EGF īstenošanai) ir EUR 1 631 565, kas ir 65 % no kopējām izmaksām. Komisijas ierosinātais piešķīrums no fonda ir pamatots ar Spānijas iesniegto informāciju. 31. Ņemot vērā EGF ieguldījuma maksimāli iespējamo apjomu, kas noteikts saskaņā ar Regulas (EK) Nr. 1927/2006 10. panta 1. punktu, kā arī iespējas pārdalīt apropriācijas, Komisija ierosina izmantot EGF līdzekļus visā iepriekš minētās summas apmērā, piešķirot līdzekļus atbilstoši finanšu shēmas 1.a pozīcijai. 32. Ņemot vērā ierosināto finansiālā ieguldījuma apjomu, vairāk nekā 25 % no EGF maksimālā gada apjoma paliks pieejami piešķīrumiem pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā. 33. Komisija, nākot klajā ar šo priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par EGF izmantošanas priekšlikuma projektu, informēt otru iestādi un Komisiju par tās nodomiem. Nesaskaņu gadījumā starp budžeta lēmējinstitūcijas abām iestādēm tiks sasaukta oficiāla trīspusēja sanāksme. 34. Komisija atsevišķi iesniedz līdzekļu pārvietojuma pieprasījumu, lai tos iekļautu 2012. gada budžeta īpašajās saistību apropriācijās, kā to paredz 2006. gada 17. maija Iestāžu nolīguma 28. punkts. Maksājumu apropriāciju avots 35. EGF budžeta pozīcijas apropriācijas tiks izmantotas, lai segtu šim pieteikumam nepieciešamo summu EUR 1 631 565 apmērā. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību 28. punktu (Spānijas pieteikums EGF/2011/020 ES/Comunidad Valenciana footwear) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[11] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi[12] un jo īpaši tās 12. panta 3. punktu, ņemot vērā Eiropas Komisijas priekšlikumu[13], tā kā: (1) Eiropas Globalizācijas pielāgošanas fonds (EGF) tika izveidots, lai sniegtu papildu atbalstu darbiniekiem, kuru atlaišana ir saistīta ar globalizācijas izraisītām lielām strukturālām pārmaiņām pasaules tirdzniecības modeļos, un lai palīdzētu viņiem atkal iesaistīties darba tirgū. (2) Attiecībā uz pieteikumiem, kas iesniegti no 2009. gada 1. maija līdz 2011. gada 30. decembrim, EGF darbības joma ir paplašināta, iekļaujot tajā atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi. (3) Saskaņā ar 2006. gada 17. maija Iestāžu nolīgumu EGF var izmantot, nepārsniedzot maksimālo summu, kas ir EUR 500 miljoni gadā. (4) Spānija 2011. gada 28. decembrī iesniedza pieteikumu par EGF izmantošanu attiecībā uz atlaišanas gadījumiem 146 uzņēmumos, kas darbojas NACE 2. redakcijas 15. nodaļas (“Ādas un ādas izstrādājumu ražošana”) nozarē NUTS II reģionā Valensijas apgabalā (ES52), un vēlāk tam pievienoja papildu informāciju, ko iesniedza līdz 2012. gada 23. februārim. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot līdzekļus EUR 1 631 565 apmērā. (5) Tādēļ ir jāizmanto EGF, lai nodrošinātu finansiālu ieguldījumu saistībā ar Spānijas iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2012. finanšu gada vispārējā budžetā izmanto Eiropas Globalizācijas pielāgošanas fondu (EGF), lai piešķirtu EUR 1 631 565 saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.). [4] Saskaņā ar Regulas (EK) Nr. 1927/2006 3. panta trešo daļu. [5] http://ec.europa.eu/enterprise/sectors/footwear/files/statistics/footwear_en.pdf [6] Federación de Industrias Afines de la UGT del País Valenciano (MCA-UGT-PV) un Comisiones Obreras del País Valenciano (CC.OO.-PV). [7] COM(2010) 216, COM(2010) 613, COM(2010) 617 un COM(2012) 053. [8] Dalībvalsts sniegtās reālās izmaksu aplēses uz vienu darbinieku ir EUR 1 251,4286. Lai vienkāršotu atspoguļošanu tabulā, šis skaitlis ir noapaļots uz leju, nemainot dalībvalsts aprēķinātās pasākuma kopējās izmaksas. [9] Tas pats attiecas uz EUR 1 142,7272 [10] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [11] OV C 139, 14.6.2006., 1. lpp. [12] OV L 406, 30.12.2006., 1. lpp. [13] OV C […], […], […] lpp.